**Ugovor o poklonu**

***Primjer 1***

A je već duže vremena zaljubljen u B, koja je već je nekoliko puta A-u rekla kako je automobil njenih snova Mercedes SLK. Totalno zaljubljeni A kupuje taj automobil i pri tom ga ostavlja u lakirerskoj radnji majstora M, kako bi M automobil obojio u posebnu crvenu nijansu koju proizvođač ne nudi, a koja je omiljena boja B. A planira B automobil pokloniti za 7 dana tokom večere uz svijeće. Farbanje auta se međutim razvuče i nije gotovo do zakazane večere. Stoga A odlučuje da B tokom večere preda papire od auta, ključ i pismenu izjavu u kojoj stoji da «on, A, poklanja svojoj dragoj, B, automobil Mercedes SLK, registarskih oznaka....». Oduševljena B prihvata poklon, no odmah nakon toga konačno i definitivno odbija A koji je zaprosi.

Dan nakon nesretne večere B šalje A-u mail u kojem stoji da ona više ne želi s njim imati ništa, no da traži od njega da joj preda «njen» automobil.

Kakva je ovdje pravna situacija?

***Primjer 2***

***Varijanta 1***

Smrtno bolesni E predaje gospođi G, koja je u njegovom domaćinstvu zaposlena kao domaćica, zatvorenu kovertu na kojoj piše «Otvoriti nakon smrti E.». G uzima kovertu i ostavlja je u svojoj sobi. Nakon E-ove smrti G otvara kovertu. U njoj nalazi kratko potpisano pismo, u kojem stoji da priloženi iznos novca (10.000 KM) E ostavlja G kao nagradu za njenu veliku pomoć u njezi i brizi oko E tokom posljednjih godina njegovog života. G uzima novac, te o tome obavještava nasljednike, koji, ljuti, žele taj novac za sebe, te zahtijevaju njegovu predaju.

S pravom?

***Varijanta B***

Činjenice istovjetne kao i naprijed, s tim da E u koverti ostavlja potpisano pismo u kojem kaže kako G ostavlja bisernu ogrlicu svoje umrle majke, koju ogrlicu njegovi nasljednici po njegovoj smrti trebaju predati gospođi G. G zahtijeva od E-ovih nasljednika predaju ogrlice. S pravom?